ສະຫະລັດເຊື່ອໝັ້ນວ່າ ຈະມີແນວໂຮມນາໆຊາດ ຮ່ວມກັນຕໍ່ສູ້ກັບ ພວກກຸ່ມອິສລາມ (ວີດີໂອ)
ທຳນຽບຂາວສະແດງ ຄວາມເຊື່ອໝັ້ນວ່າ ນາໆຊາດຈະປຸ້ມລຸມກັນ ຕໍ່ສູ້ກັບກຸ່ມລັດອິສລາມ ແຕ່ການສະໜັບສະໜຸນ ຂອງລັດຖະສະພາ ຍັງເປັນເລື້ອງທີ່ ໂຕ້ຖຽງກັນຂຶ້ນເລື້ອຍໆ.
ລັດຖະບານໂອບາມາ ສະແດງຄວາມໝັ້ນໃຈ ວ່າຈະມີການຈັດ ຕັ້ງແນວໂຮມປະສົມນາໆຊາດຂຶ້ນມາ ເພື່ອຕໍ່ສູ້ກັບພວກຫົວຮຸນ ແຮງຈັດ ລັດອິສລາມ ທີ່ໄດ້ເຂົ້າຄວບຄຸມດິນແດນອັນກວ້າງໃຫຍ່ ຢູ່ໃນອີຣັກ ແລະຊີເຣຍນັ້ນ ແຕ່ວ່າການເຄື່ອນໄຫວຂອງລັດຖະ ສະພາເພື່ອສະໜັບສະໜຸນຄວາມພະຍາຍາມດັ່ງກ່າວ ກຳລັງ ກາຍມາເປັນເລື້ອງທີ່ໂຕ້ຖຽງກັນຫລາຍຂຶ້ນເລື້ອຍໆ ອິງຕາມ ລາຍງານຂອງ Michael Bowman ຜູ້ສື່ຂ່າວວີໂອເອ ຊຶ່ງ ດາຣາຈະນຳມາສະເໜີທ່ານ ຫລັງຈາກໄດ້ພົບປະກັບບັນດາພັນທະມິດແລະພາຄີ ຢູ່ໃນພາກຕາເວັນອອກກາງ ລັດຖະມົນ ຕີວ່າການກະຊວງຕ່າງປະເທດສະຫະລັດ ທ່ານ John Kerry ກ່າວວ່າ ມີປະເທດຕ່າງໆໃນຈຳນວນຫລາຍຂຶ້ນເລື້ອຍໆ ທີ່ກຽມພ້ອມຈະທຳການໂຈມຕີພວກຫົວຮຸນແຮງຊຸນນີ່ ລັດອິສລາມນັ້ນ ຊຶ່ງເປັນຄວາມເຫັນທີ່ໄດ້ສະແດງອອກເຊັ່ນກັນ ໂດຍຫົວໜ້າຫ້ອງວ່າ ການທຳນຽບຂາວ ທ່ານ Denis McDonough ທີ່ໃຊ້ຄຳຫຍໍ້ ISIL ເອີ້ນພວກກຸ່ມດັ່ງກ່າວ ທ່ານ McDonough ກ່າວຢູ່ໃນລາຍການ  ຂອງໂທລະພາບ ABC ວ່າ: ການມີແນວໂຮມປະສົມນາໆຊາດແມ່ນຈຳເປັນ ຖ້າຈະເອົາຊະນະພວກຫົວຮຸນແຮງລັດອິສລາມໃຫ້ໄດ້ ໂດຍບໍ່ໃຊ້ກອງກຳລັງພາກພື້ນດິນຂອງສະຫະລັດ ໃນບົດບາດການຕໍ່ສູ້ ໃດໆ ຮ່ອງຮອຍທີ່ໃຫ້ກຳລັງໃຈອີກອັນນຶ່ງກໍຄື ການຈັດຕັ້ງລັດຖະບານອີຣັກ ທີ່ມີພື້ນຖານ ກວ້າງຂວາງຂຶ້ນມາ ອິງຕາມທ່ານ McDonough ທີ່ກ່າວວ່າ: ບົດບາດການເປັນພຽງຜູ້ສະໜັບສະໜຸນຂອງສະຫະລັດນັ້ນ ແມ່ນໄດ້ຮັບຄວາມເຫັນດີ ຈາກສະມາຊິກສະພາສູງ Angus King ທີ່ບໍ່ສັງກັດພັກໃດ ທ່ານຄິງກ່າວວ່າ ແຕ່ວ່າ ດ້ວຍການທີ່ບັນດາຜູ້ແທນສະພາຕ່າງກໍມີຄວາມກະຕືລືລົ້ນທີ່ຈະຢຸດພັກເປັນເວລາ ດົນໆ ກ່ອນວັນເລືອກຕັ້ງກາງສະໄໝໃນເດືອນພະຈິກນັ້ນ ຈຶ່ງບໍ່ເປັນທີ່ແຈ້ງຂາວວ່າ ຈະມີ ການລົງມະຕິກັນຫລືບໍ່ ຫລືວ່າເວລາໃດຈະລົງມະຕິກັນ ກ່ຽວກັບການອະນຸມັດສ່ວນໃດໆ ກໍຕາມຂອງແຜນຍຸທະສາດທີ່ປະທານາທິບໍດີ ບາຣັກ ໂອບາມາ ໄດ້ວາງອອກໂດຍສັງເຂບ ໃນອາທິດແລ້ວນັ້ນ ສະມາຊິກສະພາສູງສັງກັດພັກຣີພັບບລິກັນ ທ່ານນາງ Susan Collins ເຊື່ອວ່າ ຜູ້ບັນຊາ ການທະຫານສູງສຸດ ກໍຄື ທ່ານໂອບາມານັ້ນ ຄວນໄດ້ເຄື່ອນໄຫວໄວກ່ວານີ້ ທ່ານນາງ Collins ເວົ້າວ່າ: ປະທານາທິບໍດີໂອບາມາ ບໍ່ໄດ້ຮ້ອງຂໍໃຫ້ລັດຖະສະພາ ໃຫ້ການອະນຸ ມັດຢ່າງເປັນທາງ ການ ແກ່ການໂຈມຕີພວກກຸ່ມອິສລາມນັ້ນ ຊຶ່ງສະມາຊິກສະພາສູງ Bob Corker ສັງກັດ ພັກຣີພັບບລິກັນ ເຫັນວ່າບໍ່ເປັນ ການຖືກຕ້ອງ ແລະລັດຖະບານຄວນຈະຮ້ອງຂໍ ເອົາການ ອະນຸມັດຈາກສະພາກ່ອນ ແຕ່ແນວໃດກໍຕາມ ທ່ານສະໜັບສະໜຸນການເອົາບາດກ້າວ ທາງທະຫານນັ້ນ ໃນຂະນະດຽວກັນ ການກະທຳອັນໂຫດຮ້າຍປ່າເຖື່ອນອັນຫລ້າສຸດຂອງກຸ່ມລັດອິສລາມ ກໍຄືການຕັດຄໍພະນັກງານຊ່ວຍເຫລືອຊາວອັງກິດ David Haines ນັ້ນ ກໍໄດ້ກະຕຸ້ນໃຫ້ ເກີດປະຕິກິລິຍາຕອບ ຢ່າງຮຸນແຮງ ໃນທັງສອງຟາກຝັ່ງຂອງມະຫາສະມຸດແອັດແລນຕິກ ທາງທຳ ນຽບຂາວໄດ້ປະນາມການສັງຫານດັ່ງກ່າວວ່າ ຊົ່ວຮ້າຍປ່າເຖື່ອນ ໃນຂະນະທີ່ທາງນາຍົກລັດຖະມົນຕີອັງກິດ ທ່ານ David Cameron ກ່າວວ່າ ພວກຫົວຮຸນແຮງຈັດ ລັດອິສລາມ IS ກໍຄື ISIL ວ່າເປັນ “ສູນລວມຂອງຜີມານ ”